Roman Horňák

Roman Horňák je pseudonym slovenského spisovateľa detektívnych románov. Je predstaviteľom "drsnej školy". Píše reálne, bez akýchkoľvek prikrášlení. Nedáva si servítku pred ústa.  Svoje prvé diela vydával vo vydavateľstve Druska Books. Po zániku vydavateľstva, prešiel pod vydavateľstvo Elist.

 Identita 
Pravú identitu autora pozná iba malá hŕstka ľudí – najbližší spolupracovníci. Svoje súkromie si prísne stráži. Netúži po publicite. S určitosťou vieme o ňom povedať iba to čo sám o sebe prezradil. Meria o čosi menej ako dva metre (v knihe Krutá hra o svojej kolegyni napísal, že meria úctyhodných 182 cm, čo je o desať menej v porovnaní s ním). Vek medzi 35 – 45 rokom života. 

Vystúpiť z anonymity v úmysle nemá. Či pochádza priamo z krajského mesta, alebo býva v jeho blízkom okolí, nie je známe.

 Dielo 
Roman Horňák rieši brutálne prípady, ktoré sa stali v metropole východu, v okolitých obciach, resp. mimo územia Slovenska. Zločin opisuje realisticky, drasticky. Nakoľko sám žije na východnom Slovensku, svoje príbehy infiltruje do košických ulíc - ktoré evidentne dobre pozná. Ako prezradil, hoci sú jeho knihy fikciou, stoja na reálnych základoch. Buduje na prípadoch, preto aj spôsob vyšetrovania, ako ho v knihách popisuje, pôsobí uveriteľne.

Horňák od roku 2014 publikoval 8 detektívnych románov. Začal s kratšími dielami a postupne jeho diela naberajú na rozsahu. Jeho knihy sú rozdelené do krátkych kapitol (45 - 90 v rámci jednej knihy). Jednotlivé tituly na seba nenadväzujú, každý rozoberá úplne iný prípad.

Hlavné postavy
 Stanislav Kuba - šéf oddelenia
 Roman Horňák - detektív
 Viktória "Viki" Malá - detektív
 Rudolf Gallo - detektív
 Adrián "Šturi" Németh - detektív
 Zdenko "Korba" Pirožko - detektív
 Henrich "Faker" Rigo - detektív
 Štefan Milo - laboratórny technik
 Karol "Karči" Kremnický - súdny patológ
 PhDr. Viera Fantazírová - forenzná psychologička
 Julka Horňáková – dcéra Romana Horňáka
 Margita Takáčová – teta Gitka – dôchodkyňa, Julkina opatrovateľka

 Poradie kníh 

 Knihy zoradené podľa dátumu vydania 
 2014 – Krutá hra
 Prípad série rituálnych vrážd prostitútok
 2014 – Vymývač
 Vyšetrovanie zdanlivej hromadnej samovraždy členov deštruktívneho kultu
 2015 – Žaba
 Prípad nekompromisného vydierača
 Vražda neznámeho muža v autobuse MHD č. 25
 Zmarenie obchodu s exotickými zvieratami
 2015 – Anjelik
 Prípad beštiálneho pedofila
 Vyšetrovanie znásilnenia osemročného dievčatka
 2016 – Kat
 Prípad psychopata, majúceho na svedomí sériu obzvlášť brutálnych vrážd z pomsty k bohu 
 2017 – Sexeso
 Prípad skorumpoveného sudcu 
 2020 - V sieti pavúka
 2021 - Red Wine 69

 Externé odkazy 
 romanhornak.sk - oficiálna stránka autora detektívok, Romana Horňáka
 cbdb.cz - Roman Horňák v DB spisovateľov
 elist.sk - Keď detektív píše detektívky, rozhovor s Romanom Horňákom

Kategória:Slovenskí spisovatelia
Kategória:Pseudonymy
Kategória:Detektívna literatúra
Kategória:Spisovatelia detektívok
Kategória:Slovenskí spisovatelia románov
__INDEXOVAT__
__LINKPŘIDATKOMENTÁŘ__